Kinder- en Gesinsbediening | Kempton-kruin
Kinderbediening in NG Kempton-Kruin, gaan oor die bediening van ŉ kind tot en met die ouderdom van 13 jaar.
Ons roeping is om moeite te doen om elke kind binne sy/haar ontwikkelingsfase geestelik toe te rus. Daarom is daar 6 bedieningspunte: Babas (6-24 maande); Peuters (2-3jaar); Kleuters (4-6jaar); Juniors (Gr1-3); Seniors (Gr4-6); Super 7’s (Graad 7’s).
Ons doel is om ouers se hande met hul kinders se geloofsvorming te versterk.
Ons visie is: “Jesus Kinders”
Hierdie visie vertel van ons verbintenis aan Jesus en dat ons by die Kinderbediening kinders wil toerus om:
te glo dat hulle Jesus se kinders is waarlik as dissipels van Jesus te lewe
Jesus te aanbid as ons Verlosser en enigste Here
dit te geniet om ‘n kind van Jesus te wees
te weet dat Jesus se kinders saam deel van God se familie is
meer en meer lief vir Jesus te wees
soos Jesus ‘n hart te hê vir die nood van die wêreld
Aangesien ons met kinders werk, is dit vir ons belangrik om die huis te begin bou by die fondasie en nie by die dak nie. Wanneer ons die Woord bedien, neem ons die kind se spesifieke ouderdom en ontwikkelingsfase in ag. Ons bedien kinders by die volgende bedieningspunte:
By die Bababediening word babas (6 maande tot 2 jaar)sensories gestimuleer terwyl hulle blootgestel word aan eenvoudige begrippe soos byvoorbeeld dat God vir my lief is.
Bediening van die 2-3jarige kind. Die kern van die Peuterbediening, is om Jesus deur middel van eenvoudige boodskappe, Bybelverhale en sintuiglike bewuswording te leer ken.
Bediening aan Graad 7 kinders geskied met die oog op die splinternuwe wêreld van die Hoërskool wat hulle binnekort betree. Kinders van hierdie ouderdom sit met kritiese geloof- en identiteitsvrae wat vanuit ŉ Bybelse grondslag bespreek word. Daar word ook moeite gedoen om die Graad 7’s te begelei en te ontwikkel met geestelike leierskap-eienskappe om hulle toe te rus vir die hoërskool en ook die res van hulle lewe.
Ons maak gebruik van die Paidion-model. “Paidion” is die Griekse woord vir “Kind”.
ŉ Kinderkerk ontmoeting op ŉ Sondag sal tipies soos volg daaruitsien:
Met die aankoms van kinders by elkeen se afsonderlike bedieningspunte, meld elke kind by sy kleingroepleier aan. Kinders word elke Sondag afsonderlik geregistreer en ontvang ŉ ID-kaart wat weer na die tyd ingeneem word.Ouers ontvang ŉ ooreenstemmende kaart met ŉ unieke nommer vir identifikasie-doeleindes.
’n Volledige erediens word by elke bedieningspunt van die Kinderbediening aangebied. Dit behels: ’n Verwelkomingsgeleentheid waar kinders praat oor hulle belewenisse. Verjaardagmaatjies word ook hier gelukgewens. Dielofprysing en aanbidding by die Kinderkerk word op die ontwikkelingsvlak van die kind gedoen, wat gevolg word deur aktuele prediking.
Die fokus in die kleingroepe is die vaslegging van dieselfde boodskap van die grootgroep en sodat ons kinders huis toe kan gaan met een kerngedagte. Dit word gedoen met kreatiewe aktiwiteite en groepsgesprekke.’n Sterk verhouding word hier met kinders gebou en die doel van elke kleingroepbelewenis is om elke kind tot geloofsekerheid te lei…
Vind plaas deurmiddel van gebed en ŉ aksie-inisiatief virdie week. Ouers haal self hul kinders by die Kleingroepleiers af deur die ooreenstemmende kaart met ŉ unieke nommer as identifikasie in te dien by die Kleingroepleier.
Waar en wanneer vind kinderkerk plaas?
Groep Tyd Plek
Babas (Besige Bytjies) 09:00-10:15 Babalokaal by Jerusalem
Peuters (Dapper Muise) 09:00-10:15 Peuterlokaal
Kleuters (Kaalvoet Kleuters) 09:00-10:15 Nasaret
Junior Kind (Tekkie Kinders) 09:00-10:15 Betlehem
Senior Kind (Veters Kinders) 09:00-10:15 Jerigo
Graad 7 (Super 7’s) 09:00-10:15 Bo-vertrek by Jerusalem
1. Uitreik aksies
Ons wil kinders reeds op ŉ vroeë ouderdom bekend stel aan uitreik en reël jaarliks geleenthede waar kinders fisies uitreik. Plekke waarna toe daar uitgereik word sluit onder meer die Ouetehuise en MES in. Kinderbediening neem ook deel van Winterhoop en Kruin se Kersboomprojek.
Die jaarlikse Kindernaweek is ’n geestelike hoogtepunt. Hierdie jaar gaan ons vir die eerste keer dit die eerste naweek in Desember aanbied. Kinders word geleer dat dit lekker is om die Here te dien en kry geleentheid om hulle lewens aan Jesus te verbind.
Daar word kinderaande en ander geleenthede deur die jaar vir kinders gereël soos Hemelvaart en Kinderpinkster.
4. Vakansie Bybel Sensasie (VBS)
Gedurende die laaste week van die Junie/Julie-skoolvakansie word ŉ vyf-dag Bybel-ervaringsreeks aangebied. Hierdie is ŉ lekker geleentheid om ook kinders van buite die gemeente te betrek en te bedien.
5. Graad 7 Skoolverwisselings Funksie
Ons beplan ŉ spesiale geleentheid vir die Graad 7’s en hul ouers waartydens daar spesifiek gesels gaan word oor die voorbereiding vir die Hoërskool-fase en waar ons ook ’n spesiale seremonie vir ouers en Graad 7’s inrig om die Laerskool fase te vier en af te sluit.
Ons wil graag ouers ondersteun om kinders binne gesinsverband te bedien. Kempton-Kruin bied elke ouer/ouerpaar die geleentheid om die Immergroen Ouerskap Reeksseminaar by te woon. Vir meer inligting kan Martie Haasbroek gekontak word by 083 575 9999. Die Immergroen Ouerskap kursus is ŉ welbekende kursus, geskryf deur Hettie Brittz.
By Kempton-Kruin bied ons ook die Padlangs Ouerskapkursus aan. Hierdie kursus strek oor 7 weke en word tydens die eerste en derde kwartaal (Februarie-Maart en Augustus-September 2018) aangebied. Die doel van die kursus is om ouers te begelei in deelnemende positiewe ouerskap. Ouers word toegerus met gereedskap om hulle te help om ‘n veilige ruimte te skep waar elkeen in die gesin die geleentheid kry om sy/haar volle potensiaal te ontwikkel. Kinders word ook geleer om self verantwoordelikheid vir hulle gedrag te neem. In die proses waar kinders geleer word om keuses te maak, leer hulle selfstandigheid. Die einddoel is ‘n plek waar almal in die gesin gelukkig en tevrede is. Die bou van verhoudings speel ‘n belangrike rol, asook die vestiging van waardes en die leef daarvan.
Ouerleidingsessies op Sondae
Deur die loop van die jaar vind daar op ‘n Sondag tydens die erediens ouerleiding-sessies vir spesifieke groepe ouers plaas. Die doel hiervan is om die temas en vrae wat ouers binne die spesifieke ouderdomsgroep van hulle kind(ers) aan te spreek. Daardeur wil ons hulle tot die beste van ons vermoë toerus en ondersteun en hulle hande sterk maak.
Gebaseer op ”Church Initiative” se internasionaal bekende, Bybels-gegronde programme: Before you Divorce, Divorce Care en DC4K (Divorce Care for Kids).
Die HEEL Programreeks is daarop gemik om ondersteuning voor, gedurende en na egskeiding te bied. Ons voor-egskeidingsprogram ondersteun paartjies met ‘n huwelik in krisis. Met 5 private sessies probeer ons versoening bewerkstellig. Die Before you Divorce program is beskikbaar op aanvraag.
Divorce Care en DC4K (Divorce Care for Kids) bied ondersteuning vir volwassenes en hul kinders wat worstel met hul lewenspad vorentoe, tydens en na egskeiding. Divorce Care en DC4K word op spesifieke Dinsdagaande aangebied. Dit is ‘n 13-week siklus, wat twee maal per jaar, gedurende die skoolkwartale, in ons gemeente aangebied word.
011 972-8902 / 0827756269
Kinderleraar / Kinderaksies
011 391 8183/ 083 649 8301
Besige Bytjies Bababediening
011 972-8902/ 081 270 4216
Dapper Muise Peuterbediening
073 204 9067
011 972-1480 / 0828802299
Tekkie Junior Kinderbediening
011 846 1693 / 083 395 0333
Veter Senior Kindbediening
011 972 70270 (w) / 083 759 2226
083 284 2112
083 668 3696
Heel (DivorceCare en DC4K)
082 856 9108
Kinder- en Gesinsbediening Voorsitter
082 575 9999